Here is a page extracted from Wikipedia that may contain CSS, HTML, and a lot of unformatted text.

Title: Cuarcita
Content: A quarcita ye una roca metamorfica formata a partir de rocas sedimentarias ricas en quarz, sobre tot as piedras d'arena y almendrons por recristalización tanto en o metamorfismo rechional como en o metamorfismo de contacto (como muitas d'o Pireneu Axial).

O termin quarcita se fa servir de trazas diferents en petrolochía y en estratigrafía. Dende o punto de vista d'un petrologo o termin quarcita s'aplica dende l'inte que bi ha presencia de minerals metamorficos, y o que os estratigrafos dicen "quarzitas" son en realidat piedras d'arena de gran fin muito compactas y cementatas.

Composición 
O quarz ye o mineral predominant. Se pueden trobar minerals pesatos propios d'a roca sedimentaria orichinal: zircón, rutilo, turmalina, magnetita, ilmenita y apatito.

Si trobamos clorita u micas a roca orichinal yera una piedra d'arena con bellacosa d'archila. Si bi ha feldespatos a roca orichinal podeba estar una arcosa. Si a roca orichinal yera una piedra d'arena con cierta cantidat de calcita (calcarenitas y atras), podemos trobar diopsido y epidota.

Caracteristicas 

A mida d'o gran ye fin dica meyo, y a textura granoblastica prou uniforme. A color ye variable, pero gosa estar clara. Os oxidos de fierro y os oxihidroxidos de fierro li dan una color marronenca.

Bi ha quarcitas derivatas d'almendrons pueden tener restos de l'anterior textura sedimentaria en forma de ruellos de glera esclafatos en forma d'elipsoides.

Referencias

Bibliografía 
Walter Maresh, Olaf Mendenbach "Las Rocas" Guías de Naturaleza Blume. 1990.

Veyer tamién 
Piedra d'arena
Almendrón
Quarcita armoricana
Metamorfismo

Rocas metamorficas